
Palladios Epistolája. Hiteles-e a népszerű indiai elbeszélés?

Kulcsszavak: Palladios; India; útleírás; hitelesség;
A dolgozatban az Epistola de Indicis Gentibus et de Bragmanibus című, a Kr. u. 4–5. században keletkezett, bizánci görög levélben szereplő indiai útleírást vizsgálom meg irodalmi, történeti és földrajzi vonatkozásaiban. A korábbi szakirodalomból kiindulva a dolgozat fő kérdése az, vajon mennyiben tekinthetjük hitelesnek a beszámolót. Kiderül, hogy a szerző, Palladios számos forrást von be a szöveg szerkesztésébe, és ezt oly nagy mértékben teszi, hogy az előadott történet és az egyéb leíró részek hitelessége megkérdőjeleződik. Emellett sok esetben rá lehet mutatni, hogy egy-egy részlet honnan származik.



